***Byť zdravý je výhra*** bola slovenská súťaž a zábavný televízny program v období od augusta do októbra 2021. Súťažilo sa o finančnú odmenu pre zaočkovaných proti ochoreniu COVID-19. Išlo o motivačnú formu podpory vakcinácie, vyhlásilo ju Ministerstvo financií SR. Štát plánoval vyplatiť maximálne 21 mil. eur a odmeniť až 110 tis. súťažiacich. Podrobnosti súťaže prezentoval minister financií Igor Matovič na tlačovej konferencii. 

Finančné odmeny boli žrebované vo vysielaní stanice Jednotka verejnoprávného RTVS. V pracovných dňoch šlo o menšie odmeny, cez víkend v hodinovom zábavnom programom, mohlo byť významne odmenených päť vyžrebovaných. 

Súťaž i zábavný program priniesli tisíce novo zaočkovaných, Rôznymi prémiami (od 100 po 500 tis. eur) boli ocenení súťažiaci z celého Slovenska. Súťaž ocenila aj tzv. sprostredkovateľov, ktorí za garantovanú prémiu (90 eur), presvedčili niekoho vo svojom okoli sa nechať zaočkovať. Štatistika ukázala až 45 tis. sprostredkovateľov jedného a 8 tis. dvoch nových ľudí, ktorí do júla 2021 neboli ešte očkovaní.

Výhry
-----

Legitímnym súťažiacim bol registrovaný dospelý občan Slovenskej republiky, ktorý bol na Slovensku očkovaný proti ochoreniu COVID-19 tu používanou vakcínou. Pokiaľ bol súťažiaci zaočkovaný oboma dávkami dvojdávkovej vakcíny alebo absolvoval jedno očkovanie jednodávkovou vakcínou, získava dva súťažné identifikátory, čím bol v žrebovaní zaradený dvakrát.

Počas súťaže prebehlo 12 týždenných kôl žrebovania. V každom týždní sa udeľovali tieto 4 typy výhier:

1. 100× základnú prémiu tisíc eur,
2. 25× štandardnú prémiu 10 tis. eur,
3. 5× automatickú výhru tisíc eur,
4. a 5× prémiovú výhru 100 tis. eur.

Prvé dve prémie sa automaticky vyplácajú výhercom na základe žrebovania v pracovných dňoch, ktoré je možné sledovať na obrazovke RTVS o 18:52 hodine.

Tretia a štvrtá prémia boli vyhlásené v televízii. Prémiová výhra bola podmienená aktívnu účasťou pri sledovaní rovnomenného programu v televízii

Zábavný program
---------------

Súčasťou súťaže bol rovnomenný 60-minútový zábavný programu *Byť zdravý je výhra*, vysielaný najskôr v nedeľu a potom v sobotu v hlavnom vysielacom čase o 20:30 h. Jeho moderátormi boli Vera Wisterová a Marcel Forgáč.

Každý hosť v programe v štúdiu vylosoval z veľkého osudia meno jedného súťažiaceho, toto meno sa následne v zákulisí notársky overilo a moderátori súťažiacemu zavolali, že vyhral. Ak súťažiaci zvdihol a vedel vo vysielaní zobrazené heslo, mohol získať štvrtú prémiovú výhru. Musel do dvadsiatich sekúnd od zazvonenia telefónu zdvihnúť a správne odpovedať. 

V realite sa často stávalo, že súťažiaci buď vôbec nezdvihli telefón, alebo boli zastihnutí pri nesledovaní televízneho programu, teda nevedeli heslo a nevyhrali prémiovú cenu (od 100 tis. eur), ale len automatickú prému (1000 eur). Neudelené prémiové výhry sa kumulovali ďalšiemu vylosovanému súťažiacemu, ak bol úspešnný. 

Práve v druhom dieli programu z 22. augusta 2021 vyhrala istá Manueala z Bratislavy kumulovaných 501 tis. eur po 4 predošlých neúspešných súťažiacich. Televíziu nesledovala, ale vedela heslo a vyhrala. Na podnet moderátorov, súhlasila, že si kúpi byt. Potom sa Marcel Forgáč bavil v štúdiu o tom, či by si nemohla rovno kúpiť celú reklamnú agentúru, v ktorej pracuje.

Štatistiky
----------

Zábavný moderovaný program s hosťmi spojený so žrebovaním o prémiovú výhru. Tieto žrebovania vysiela verejnoprávna RTVS naživo každú nedeľu o 20:30. Štatistiky sledovanosti prvých dvoch častí potvrdili, že tento typ programu vytiahol RTVS pred aktuálne vysielanou show *Tvoja tvár znie povedome* na TV Markíza, rovnako aj výpravný seriál *Slovania* na TV JOJ.

Podľa údajov z 2. septembra 2021 sa dovtedy dalo zaočkovať 1,13 mil. ľudí a v júli a auguste prvú dávku dostalo okolo 350 tisíc ľudí, z ktorých sa do žrebovania prihlásilo 25 tisíc.

Kritika
-------

Minister financií Igor Matovič (koaličná strana Obyčajní ľudia) podľa svojich slov súťažou využíva „medzinárodne odskúšaný marketingový nástroj, ktorý má zvýšiť sledovanosť a povedomie o relácii a atraktivitu zlosovania".

Niektorí respondenti v auguste uviedli za potrebnejšie poskytnúť mobilné očkovacie tímy, keď záujemci o očkovanie vtedy museli cestovať len do vzdialených vakcinačných centier.

Kandidátka na poslankyňu Zuzana Dolinková (neparlamentné HLAS–SD) v auguste kritizovala: *„Desiatky miliónov eur, určených na lotériu, by boli omnoho prospešnejšie rozumne využiť v ťažko skúšanom slovenskom zdravotníctve na pomoc pacientom. Pravidlá a prevedenie súťaže sú dehonestujúce pre všetkých zúčastnených a ja neverím, že by sa po vzhliadnutí priameho prenosu rozhodol dať zaočkovať čo i len jeden človek, ktorý tak doteraz nechcel urobiť …"*.

Europoslanec Michal Šimečka v auguste uviedol na svojom facebookovom účte: *„… Ako máme veriť ministrovi financií, že zvládne prípravu štátneho rozpočtu, keď nie je schopný férovo a funkčne nastaviť ani triviálnu lotériu? …"*. Týmto narážal na iný príspevok ministra financií na sociálnej sieti, že sprvu nebolo v pravidlách súťaže domyslené, ako zdvihne telefón napr. nepočujúci, invalid a pod. Pravidlá zábavnéeho programu boli zakrátko aktualizované v tom smere, že telefón i hovor mohla z poverenia súťažiaceho obsluhovať iná osoba v čase vysielania.

Pozri aj
--------

* Priebeh súťaže Byť zdravý je výhra
* Národná bločková lotéria

Referecie
---------

1. 1 2 3  Noviny.sk. *Podrobnosti o veľkej očkovacej lotérii: Matovič predstavil, ako bude prebiehať* [online]. 2021-08-02, [cit. 2021-08-06]. Dostupné online.
2. ↑  Finančná správa SR. *Štatistiky očkovania* [online]. [Cit. 2021-11-21]. Dostupné online.
3. ↑  Finančná správa SR. *Štatistiky sprostredkovateľov* [online]. [Cit. 2021-11-21]. Dostupné online.
4. 1 2 3  MF SR. *Štatút súťaže o finančnú odmenu - očkovacia prémia* [online]. [Cit. 2021-11-21]. Dostupné online. [nefunkčný odkaz]
5. ↑  RTVS. *Byť zdravý je výhra - RTVS odvysiela žrebovania očkovacej prémie* [online]. Bratislava: Rozhlas a televízia Slovenska, 2021-08-02, [cit. 2021-08-07]. Dostupné online.
6. ↑  RTVS: *Byť zdravý je výhra* [zábavný program]. Odvysielané dňa 22. 8. 2021 20:30. Bratislava : RTVS, 2021. Dátum prístupu: 21. 11. 2021. Dostupné online: Archív televízie. Poznámka: Od času 11:11.
7. ↑   *Postrach pre Superstar? Očkovacia lotéria televíznym hitom, zvalcovala všetky hlavné programy roka!* [online]. Mediaboom.sk, 2021-08-23, [cit. 2021-08-23]. Dostupné online.
8. ↑  ČIKOVSKÝ, Konštantín. Ekonomický newsfilter: Vypnite zvuk, keď niekto bude znova plakať, že na diaľnice nie sú peniaze. *dennikn.sk* (Bratislava: N Press), 2021-09-03. Dostupné online [cit. 2021-09-03]. ISSN 1339-844X.
9. 1 2   *Marcinková žiada o prehodnotenie pravidiel očkovacej lotérie* [online]. 2021-08-16, [cit. 2021-08-20]. Dostupné online.
10. ↑  Michal Šimečka. *[Príspevok na vlastnej sociálnej sieti]* [online]. 2021-08-16, [cit. 2021-11-21]. Dostupné online.

Externé odkazy
--------------

* Webová stránka súťaže[nefunkčný odkaz]
* Štatistiky publikované Finančnou správou